ร้านนี้ตั้งอยู่ริมถนน เลียบแม่น้ำครับ โดยที่จอดอาจต้องจอดริมถนนและ ถนนอาจคับแคบสักนิดแต่มีที่ว่างแน่นอนเพราะเป็นถนนเส้นยาวว ร้านนี้เปนร้านก๋วยเตี๋ยวหางหมูและก๋วยเตี๋ยวเนื้อ คนละแวกนี้ก็มักผลัดแวะเวียนมาชิมกันเรื่อยๆ ที่ผนังร้านมีประวัติของแถบที่ร้านตั้งอยู่อ่านเพลินๆได้ครับ โดยที่ร้านมีโต๊ะไม้ให้บริการ 6-7โต๊ะครับ แต่นั่งระวังสักนิดนึงเพร่ะพื้นลื่นและเก้าอี้พลาสติกมันยวบชวนล้มได้ง่าย
ก๋วยเตี๋ยว มีทั้ง ลูกชิ้น เนื้อสด เนื้อตุ๋นทั้งหมูและเนื้อ หรือจะสั่งเป็นเกาหลาทานกับข้าวเปล่าก็ได้ครับ สำหรับผมอาจเป็นเพราะชื่นชอบแบบเนื้อตุ๋นยาจีนมากกว่า ของร้านนี้เป็นแบบน้ำค่อนใส รสชาติจึงอาจจืดไปหน่อย แต่คุณภาพของลูกชิ้นโอเค เนื้อเปื่อยแข็งไปหน่อย
สรุปโดยรวมพอทานได้ ไม่อร่อยเว่อรแต่ก็ไม่ได้แย่ 
ราคาชามนึงราว 40-50 บาทครับ